ประกาศอธิบดีกรมสรรพากรเกี่ยวกับภาษีเงินได้ (ฉบับที่ 306)เรื่อง กําหนดหลักเกณฑ์ วิธีการ และเงื่อนไข เพื่อการลดอัตราภาษีเงินได้ สําหรับเงินได้ที่ได้รับตามสัญญาจ้างแรงงานของผู้บริหาร ผู้เขี่ยวขาญ หรือนักวิจัยจากการเป็นลูกจ้างในบริษัทหรือห้างหุ้นส่วนนิติบุคคลที่ประกอบกิจการอุตสาหกรรมเป้าหมาย---------------------------------------------------------------------อาศัยอํานาจตามความในมาตรา 6 แห่งพระราชกฤษฎีกาออกตามความในประมวลรัษฎากร ว่าด้วยการลดอัตรารัษฎากร (ฉบับที่ 641) พ.ศ. 2560 อธิบดีกรมสรรพากรกําหนดหลักเกณฑ์ วิธีการ และเงื่อนไขเพื่อการลดอัตราภาษีเงินได้สําหรับเงินได้ที่ได้รับเนื่องจากการจ้างแรงงานของบริษัทหรือห้างหุ้นส่วนนิติบุคคลที่ประกอบกิจการอุตสาหกรรมเป้าหมาย ดังต่อไปนี้ข้อ ๑ ผู้มีเงินได้ที่เป็นผู้บริหาร ผู้เขี่ยวชาญ หรือนักวิจัยที่ปฏิบัติงานเป็นลูกจ้าง เนื่องจากการจ้างแรงงานของบริษัทหรือห้างหุ้นส่วนนิติบุคคลที่ประกอบกิจการอุตสาหกรรมเป้าหมายที่มีสถานประกอบกิจการตั้งอยู่ในพื้นที่จังหวัดฉะเชิงเทรา จังหวัดชลบุรี และจังหวัดระยองตามสัญญาจ้างแรงงาน จะได้รับสิทธิลดอัตราภาษีเงินได้ตามมาตรา 4 แห่งพระราชกฤษฎีกาออกตามความในประมวลรัษฎากร ว่าด้วยการลดอัตรารัษฎากร (ฉบับที่ 641) พ.ศ. 2460 ต้องมีคุณสมบัติดังต่อไปนี้(1) กรณีเป็นผู้บริหาร(ก) มีประสบการณ์การทํางานในต่างประเทศในตําแหน่งระดับผู้จัดการฝ่ายหรือเทียบเท่าขึ้นไป และต้องทํางานหรือเคยทํางานในต่างประเทศในทุกตําแหน่งระดับรวมกันตั้งแต่ 10 ปีขึ้นไป หรือ(ข) มีประสบการณ์การทํางานในต่างประเทศในตําแหน่งระดับผู้จัดการฝ่ายหรือเทียบเท่าขึ้นไปตั้งแต่ 3 ปีขึ้นไป และต้องทํางานหรือเคยทํางานในต่างประเทศในทุกตําแหน่งระดับรวมกับตําแหน่งระดับผู้จัดการฝ่ายหรือเทียบเท่าขึ้นไปมาแล้วรวมกันตั้งแต่ 5 ปีขึ้นไป(2) กรณีเป็นผู้เชี่ยวชาญ(ก) ต้องสําเร็จการศึกษาระดับปริญญาตรีหรือเทียบเท่าขึ้นไป(ข) ต้องปฏิบัติงานตามสัญญาจ้างแรงงานของบริษัทหรือห้างหุ้นส่วนนิติบุคคล ที่ประกอบกิจการอุตสาหกรรมเป้าหมายในด้านที่เกี่ยวข้องกับหรือเป็นประโยชน์แก่อุตสาหกรรมเป้าหมายนั้น ด้านใดด้านหนึ่งหรือหลายด้าน(ค) ต้องมีประสบการณ์การทํางานในต่างประเทศในด้านที่เกี่ยวข้องกับอุตสาหกรรมเป้าหมายหรือเป็นประโยชน์แก่การนํามาปฏิบัติงานในอุตสาหกรรมเป้าหมายของบริษัทหรือห้างหุ้นส่วนนิติบุคคลนั้น ดังนี้1) กรณีสําเร็จการศึกษาระดับปริญญาตรี ต้องทํางานหรือเคยทํางานในด้านดังกล่าวมาแล้วไม่น้อยกว่า 10 ปี หรือ2) กรณีสําเร็จการศึกษาระดับปริญญาโทขึ้นไป ต้องทํางานหรือเคยทํางาน ในด้านดังกล่าวมาแล้วไม่น้อยกว่า 8 ปี(3) กรณีเป็นนักวิจัย(ก) ต้องสําเร็จการศึกษาระดับปริญญาเอก(ข) ปฏิบัติงานวิจัยและพัฒนาตามสัญญาจ้างแรงงานของบริษัทหรือห้างหุ้นส่วนนิติบุคคลที่ประกอบกิจการอุตสาหกรรมเป้าหมายในด้านที่เกี่ยวข้องกับอุตสาหกรรมเป้าหมายหรือเป็นประโยชน์ในการนํามาวิจัยและพัฒนาแก่อุตสาหกรรมเป้าหมายด้านใดด้านหนึ่งหรือหลายด้าน(ค) ต้องมีประสบการณ์ในการทํางานวิจัยและพัฒนาในต่างประเทศในเรื่องที่เกี่ยวข้องกับอุตสาหกรรมเป้าหมายหรือเป็นประโยชน์ในการนํามาวิจัยและพัฒนาแก่อุตสาหกรรมเป้าหมายของบริษัทหรือห้างหุ้นส่วนนิติบุคคลนั้นโดยต้องทํางานวิจัยและพัฒนาในบริษัทหรือห้างหุ้นส่วนนิติบุคคล สถาบันอุดมศึกษา สถาบันวิจัย หรือหน่วยงานอื่นของรัฐหรือเอกชนในต่างประเทศ ดังนี้1) ประสบการณ์ในการทํางานวิจัยและพัฒนาดังกล่าว ตั้งแต่ 3 ปี แต่ไม่ถึง 5 ปี และมีผลงานวิจัยและพัฒนาที่ได้รับรางวัลระดับนานาชาติ หรือได้รับการตีพิมพ์ในวารสารวิชาการที่เป็นที่ยอมรับระดับนานาชาติของสํานักงานคณะกรรมการการอุดมศึกษาหรือสํานักงานกองทุนสนับสนุนการวิจัย หรือได้รับการจดทะเบียนทรัพย์สินทางปัญญาในประเทศไทยหรือในต่างประเทศในนามของตน หรือในนามของบริษัทหรือห้างหุ้นส่วนนิติบุคคล หรือสถาบันอุดมศึกษา หรือสถาบันวิจัย หรือหน่วยงานอื่นของรัฐหรือเอกชนที่ตนทํางานอยู่ หรือในนามของผู้ว่าจ้างอื่น หรือ2) ประสบการณ์ในการทํางานวิจัยและพัฒนาดังกล่าว ไม่น้อยกว่า 5 ปีข้อ ๒ ผู้มีเงินได้ตามข้อ 1 จะต้องมีเงินได้ซึ่งเป็นเงินได้พึงประเมินตามมาตรา 40 (1) แห่งประมวลรัษฎากร จากการปฏิบัติงานตามสัญญาจ้างแรงงานกับบริษัทหรือห้างหุ้นส่วนนิติบุคคลที่ประกอบกิจการอุตสาหกรรมเป้าหมาย ซึ่งได้รับสิทธิและประโยชน์ตามประกาศคณะกรรมการส่งเสริมการลงทุน ที่ 4/2560 เรื่อง มาตรการส่งเสริมการลงทุนในพื้นที่ระเบียงเศรษฐกิจพิเศษภาคตะวันออก ลงวันที่ 16 มีนาคม 2560 หรือประกาศคณะกรรมการส่งเสริมการลงทุน ที่ 6/2561 เรื่อง มาตรการส่งเสริมการลงทุนในพื้นที่เขตพัฒนาพิเศษภาคตะวันออก (EEC) ลงวันที่ 3 สิงหาคม พ.ศ. 2561 ดังนี้(1) กรณีผู้มีเงินได้มีเงินได้จากการปฏิบัติงานในกิจการอุตสาหกรรมเป้าหมายเท่านั้นจะต้องมีเงินได้ดังกล่าว ไม่น้อยกว่า 200,000 บาทต่อเดือน(2) กรณีผู้มีเงินได้มีเงินได้จากการปฏิบัติงานในกิจการอุตสาหกรรมเป้าหมายและกิจการอื่นจะต้องกําหนดในสัญญาจ้างแรงงานอย่างชัดเจนเกี่ยวกับเงินได้ในส่วนที่ปฏิบัติงานในกิจการอุตสาหกรรมเป้าหมาย ซึ่งต้องมีจํานวนไม่น้อยกว่า 200,000 บาทต่อเดือน โดยจะได้รับสิทธิลดอัตราภาษีเงินได้ตามมาตรา 4 แห่งพระราชกฤษฎีกาออกตามความในประมวลรัษฎากร ว่าด้วยการลดอัตรารัษฎากร (ฉบับที่ 641) พ.ศ. 2560 เฉพาะเงินได้จากการปฏิบัติงานในกิจการอุตสาหกรรมเป้าหมายตามสัญญาจ้างแรงงานเท่านั้น"(แก้ไขเพิ่มเติมโดยประกาศอธิบดีกรมสรรพากร เกี่ยวกับภาษีเงินได้ (ฉบับที่ 335) ประกาศ ณ วันที่ 11 กุมภาพันธ์ พ.ศ. 2562)"เงินได้พึงประเมินตามมาตรา 40 (1) แห่งประมวลรัษฎากร ตามสัญญาจ้างแรงงานตามวรรคหนึ่ง ได้แก่ เงินเดือน ค่าจ้าง เบี้ยเลี้ยง โบนัส เงินค่าเช่าบ้าน เงินที่คํานวณได้จากมูลค่าของการได้อยู่บ้านนายจ้างโดยไม่เสียค่าเช่า เงินที่นายจ้างจ่ายชําระหนี้ใด ๆ ที่ลูกจ้างมีหน้าที่ต้องชําระ และเงิน ทรัพย์สิน หรือประโยชน์ใด ๆ บรรดาที่ได้เนื่องจากการจ้างแรงงาน ซึ่งผู้มีเงินได้ได้รับจากการปฏิบัติงานในกิจการอุตสาหกรรมเป้าหมายเท่านั้น และได้กําหนดไว้ในสัญญาจ้างแรงงานอย่างชัดเจน"(แก้ไขเพิ่มเติมโดยประกาศอธิบดีกรมสรรพากร เกี่ยวกับภาษีเงินได้ (ฉบับที่ 310) ประกาศ ณ วันที่ 24 ตุลาคม พ.ศ. 2560)ข้อ ๓ ให้บริษัทหรือห้างหุ้นส่วนนิติบุคคลซึ่งเป็นนายจ้างของผู้มีเงินได้ตาม 1. แจ้งชื่อผู้มีเงินได้ ที่เป็นลูกจ้างซึ่งจะใช้สิทธิลดอัตราภาษีเงินได้ซึ่งมีข้อความอย่างน้อยตามแบบที่แนบท้ายประกาศนี้ พร้อมเอกสารประกอบด้วยสื่อบันทึกในระบบคอมพิวเตอร์หรือด้วยข้อมูลอิเล็กทรอนิกส์อื่นต่ออธิบดีกรมสรรพากรผ่านสรรพากรพื้นที่ที่สถานประกอบกิจการตั้งอยู่ผู้มีอํานาจลงนาม - ประกาศ ณ วันที่ 6 กันยายน พ.ศ. 2560 ประสงค์ พูนธเนศ(นายประสงค์ พูนธเนศ)อธิบดีกรมสรรพากร